Birte Arendt

Birte Arendt (* 1974 in Bargen) is en düütsche Germanistin.

Arendt is 1974 in Bargen op Rügen boren un hett von 1993 bet 2000 an de Universität Griespwoold Germanistik, Kunstpädagogik un Theaterpädagogik studeert. Von 2000 bet 2001 hett se noch en Tosatzstudium Düütsch as Frömdspraak maakt.

in dat Johr 2000 hett se ehren Magister to dat Thema Gesprächsverhalten von Frauen und Männern in alltagssprachlicher Kommunikation maakt un 2008 tosätzlich en Dr. phil. över dat Thema Der metasprachliche Diskurs über das Niederdeutsche. Eine diskursanalytische Untersuchung von Spracheinstellungen. Ehre Habilitatschoon weer 2018 över Kinder argumentieren miteinander. Erwerbsverläufe und -muster einer Diskurspraktik.

Se weer von 2010 bet 2013 för dat Land Mekelborg-Vörpommern Maat von’n Bundesraat för Nedderdüütsch un hett düt Amt rohn laten, nadem de Landsheimatverband Mekelborg-Vörpommern, de ehr afsennt harr, insolvent gahn weer. 2011 is se as Maat in’n Nedderdüütsch-Biraat Mekelborg-Vörpommern beropen worrn.

Se is Dozentin an de Universität Griespwoold un Baasfro von dat Kumpetenzzentrum för Nedderdüütschdidaktik an dat Institut för Düütsche Philologie von de Universität Griespwoold.

 Weblenken 

Kategorie:Fru
Kategorie:Boren 1974
Kategorie:Börger von Düütschland
Kategorie:Germanist